OpenLLM-France/wikimedia huggingface dataset:
# Paul Fauconnet

Paul Fauconnet (Saint-Denis, 1874ko martxoaren 13a - 1938), frantses soziologo bat izan zen.
Ezaguna da, alde batetik, L'Année Sociologique-n, Émile Durkheimek sortutako aldizkarian egin zituen ekarpenengatik. Bestetik, ezaguna da ere erantzukizun penalaren inguruan egin zituen analisi soziologikoengatik. Analisi horietan, intelektualki oso berritzaileak, Durkheimek krimenaren funtzio sozialaren inguruan garatu zuen ikuspegiari jarraipena ematen dio.
# Paul Eddington

Paul Eddington (Londres, 1927ko ekainaren 18a - ibidem, 1995eko azaroaren 4a) ingeles aktorea izan zen. kuakeroaken familia batean jaio zen, eta beti izan zen bakezalea. Antzerkian antzezten hasi zen eta 1956an telebistan izan zituen lehen paperak. The Good Life telesailean arrakasta lortu zuen, baina, batez ere, Bai, Ministroa eta Bai, Lehen Ministroa telesaileetan lehen ministro papera egin zuen.

## Filmografia

| Urtea | Izenburua | Rola | Oharrak |
| 1956 | The Secret of the Forest | Museum tour leader | |
| 1956 | Sailor Beware! | Bearded Sailor | Kreditu gabe |
| 1959 | Jet Storm | Victor Tracer | |
| 1959 | Desert Mice | Army Officer | Kreditu gabe |
| 1960 | The Man Who Was Nobody | Franz Reuter | |
| 1964 | Ring of Spies | Johnnie | Kreditu gabe |
| 1968 | The Devil Rides Out | Richard Eaton | |
| 1972 | The Amazing Mr Blunden | Vicar | |
| 1973 | Baxter! | Mr Rawling | |
| 1974 | Fall of Eagles | George Plekhanov | telesaila, atal bat |

## Kanpo estekak

* Datuak: Q955048
* Multimedia: Paul Eddington / Q955048
# Paul Ehrlich

Paul Ehrlich (Strehlen, Silesia, Prusiako Erresuma, 1854ko martxoaren 14a - Bad Homburg, Hessen, Alemania, 1915eko abuztuaren 20a) alemaniar sendagilea izan zen. Gaur egungo Wroclawen ondoan jaio zen, eta Frankfurt am Mainetik gertu hil.
Mikrobioek eragindako antigorputzei buruzko ikerketak egin zituen, eta kimioterapia abiarazi zuen. Arsfenamina botika aurkitu zuen artsenikoaren deribatuekin lanean ari zela, sifiliaren kontrako sendagai gisa arrakasta handiz geroago aplikatu zena. Medikuntzako Nobel saria eman zioten 1908. urtean.
Oihartzun handia izan zuen bere 1968ko lana: The Population Bomb, non munduaren populazioaren problema aztertu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Ehrlich, Paul R.. (1971). The population bomb. (Rev. [& expanded ed.]. argitaraldia) ISBN 0-345-02171-1. PMC 133596. (Noiz kontsultatua: 2022-01-04).

## Kanpo estekak

* Datuak: Q57089
* Multimedia: Paul Ehrlich / Q57089
# Peleagonzalo

Peleagonzalo Zamorako probintziako udalerria da, Alfoz de Toro eskualdean dagoena.
2008ko urtarrilaren 1eko erroldaren arabera 351 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1752397
* Multimedia: Peleagonzalo / Q1752397
# Peleas de Abajo

Peleas de Abajo Zamorako probintziako udalerria da, Tierra del Vino eskualdean dagoena.
2008ko urtarrilaren 1eko erroldaren arabera 274 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q539343
* Multimedia: Peleas de Abajo / Q539343
# Pelea capreolus

Pelea capreolus Pelea generoko animalia da. Artiodaktiloen barruko Reduncinae subfamilia eta Bovidae familian sailkatuta dago.
Hegoafrikan, Zimbabwen, Lesothon eta Swazilandian bizi den antilope hau bere genero eta subfamilia monotipikoen kide bakarra da. Afrikaansez Vaal rhebok edo Vaalribbok diote eta hortik dator Reebok britainiar markaren izena..

## Erreferentziak

* ↑ (Ingelesez)Mammals - full taxonomy and Red List status Ugaztun guztien egoera 2008an
* ↑ Forster. (1790). In Levaillant, 71 or..
* ↑ Estes, Richard Despard. The Behaviour Guide to African Mammals. University of California Press, 111 or. ISBN 978-0-520-27297-2..
* ↑ Sneakers: brands

## Ikus, gainera

* Bovidae

## Kanpo estekak

* 'Pelea capreolus'ri buruzko informazioa Mammals of The World datubasean
* Datuak: Q754395
* Multimedia: Pelea capreolus / Q754395
* Espezieak: Pelea capreolus
# Pelbis

Pelbisa edo azpil-hezurra giza gorputzaren beheko atala da, beheko adarrekin (hankekin) jarraitzen dena. Bere gainean sabelaldea dago.

## Barneko organoak
### Emakumeak

* Falopioren tronpak.
* Obulutegiak.
* Puxika.
* Umetokia.
* Ureterrak.
* Uretra.

### Gizonak

* Ondestea.
* Prostata.
* Puxika.
* Semen-besikulak.
* Ureterrak.
* Uretra.

## Lotutako gaixotasunak
### Ginekologikoak

* Endometritis.
* Endometriosia.
* Lekuz kanpoko haurdunaldiak.
* Obulutegiko tumoreak.
* Salpingitis.
* Umetokiko tumoreak.
* Zerbizitis.

### Urologikoak

* Prostatitis.
* Prostatako tumoreak.
* Puxikako tumoreak.
* Ureteritis.
* Uretritis.
* Zistitis.

## Kanpo estekak

* Datuak: Q713102
* Multimedia: Pelvis / Q713102
# Pelbiseko gaixotasun inflamatorio

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Pelbiseko gaixotasun inflamatorioa edo pelbiseko hantura-gaitza emakumeen traktu genitalari (obulutegia, Falopioren tronpak, umetokia) erasaten dion infekzio akutua da. Pelbiseko gaixotasun inflamatorioaren kasu gehienak sexu-transmisioko gaitzak sorrarazten dituzten bakterio berek eraginak dira (klamidiak, gonorreak, mikoplasmak, estafilokokoak eta estreptokokoak). Sintomarik ohikoena abdomeneko minaa da, normalean aldebikoa, leukorrearekin lotua, inguruko beste organo batzuei eragiten baitie.

## Erreferentziak

* ↑ Euskalterm, [Ginekologia Hiztegia] [2015]

## Kanpo estekak

* Datuak: Q558070
* Multimedia: Pelvic inflammatory disease / Q558070
# Pelecaniformes

Pelecaniformes Aves klaseko ordena da.

## Taxonomia

Hona hemen egun dauden familiak
* Threskiornithidae (34 espezie)
* Ardeidae (67 espezie)
* Fregatidae (5 espezie)
* Scopidae (1 espezie)
* Balaenicipitidae (1 espezie)
* Pelecanidae (8 espezie)
* Sulidae (10 espezie)
* Phalacrocoracidae (36 espezie)
* Anhingidae (4 espezie)

## Ikus, gainera

* Pelecaniformes ordenako Euskal Herriko hegaztien zerrenda

## Erreferentziak

* ↑ Mayr, Gerald (2003): "The phylogenetic affinities of the Shoebill (Balaeniceps rex)". Journal für Ornithologie 144(2): 157-175. orr.
* ↑ International Ornithological Congress
* Datuak: Q19338
* Multimedia: Pelecaniformes / Q19338
* Espezieak: Pelecaniformes
# Parque Principadoko geltokia

Parque Principado Asturiasko Printzerriko tren geltoki bat da, Oviedo/Uviéu udalerrian kokatuta dagoena.

## Egoera

Geltokia honako burdinbide hauen ibilbidearen zati da:
* Oviedo — Santander

## Zerbitzuak
### Eskualdeko tren

Renfe Feve
 Zerbitzua  Hasiera  Ibilbidea  Amaiera ⁠
R2aOviedo/Uviéula Corredoria • Parque Principado • Cualloto • Meres • Fonciello • el Berron • la Carrera • la Pola Siero • los Corros • Lieres • el Remediu • Llames • Nava • Ḥuentesanta • Cecea • Carancos • Pintueles • l'Infiestu–Geltokia • l'Infiestu–Geralekua • Viḷḷamayor • Sebares • Sotu Dueñes • Ozanes • Policlínico • les Arriondes • Ḥuentes • Toraño • Cueves • Llovio • Ribeseya • Camangu • Belmonte • Nueva • Villaḥormes • Posada • Valmori • Celoriu • PoLlanes :

### Aldiriko tren

Asturiasko Renfe Aldiriak
 Zerbitzua  Hasiera  Ibilbidea  Amaiera ⁠
 C-6fOviedo/Uviéula Corredoria • Parque Principado • Cualloto • Meres • Fonciello • el Berron • la Carrera • la Pola Siero • los Corros • Lieres • el Remediu • Llames • Nava • Ḥuentesanta • Cecea • Carancos • Pintueles • l'Infiestu–Geltokial'Infiestu Geralekua⁠
 C-9fGijón/XixónTremañes • Noreña • el Berron • Cualloto • Parque Principado • Oviedo/Uviéu • Vallobin • Argañosa • les Campes • San CloyoTrubia :

## Ikus, gainera

* Administrador de Infraestructuras Ferroviarias
* Renfe Feve

## Kanpo estekak

* Datuak: Q18224563
iea  Asturiasko Renfe Aldiriak :
# Parra-hosto

    Ez nahasi nafar hoja de parrarekin.
Parra-hostoak munduko hainbat sukaldetan- arabiarra, armeniarra, bulgariarra, greziarra, irandarra, errumaniarra, turkiarra eta vietnamdarra barne- errezeta arrunta da. Gehienetan, mahatsondotik freskoak hartu eta arrozez, haragiz eta espeziaz bete eta uretan edo lurrunetan egosten dituzte. Erabilera medikoa ere badute. Dolma, sarma edo luop bezalako errezetetan agertzen dira. Mahats-orri beteak hasierako edo plater nagusi gisa erabil daitezke.

## Nutrizioa

Parra-hostoak A, B6, C, E eta K bitaminetan aberatsak dira. Konposaketaren %60 ura da. Flabonoideak dituzte, batez ere kertzetinazko eta kaempferol-3-glukosidozko glukosidoak, osagai aktibo gisa. Antozianinek bere kolore gorrixka eragiten dute. Gainera, proantozianidina oligomerikoak eta polifenol izenez ezagutzen diren beste konposatu fenoliko batzuk ere baditu.

## Erreferentziak

* ↑ (Gaztelaniaz) Ayudantes Y Pinches de Cocina. Temario General Y Test. MAD-Eduforma, 158 or. ISBN 9788466522250..
* ↑ (Ingelesez) Davidson, Alan, ed. The Oxford Companion to Food. Oxford University Press, 879 or. ISBN 978-0-19-967733-7..

## Kanpo estekak

* Datuak: Q4820063
* Multimedia: Vitis leaves / Q4820063
# Parque Chas (Buenos Aires)

Parque Chas Buenos Aires hiria banatzen duten auzoetako bat da. Eratu den azkeneko auzoa da, bere eraketa Buenos Aires Hiriko Legediak onartu baitzuen 2005eko abenduaren 6an, 1907/06 Legearen bidez. Aurretik auzoa izan bazen ere, 1976an Osvaldo Cacciatore de facto intendenteak diktadura zibiko-militarraren garaian, Berrantolaketa Prozesu Nazionalak deitutako baldintza hori kendu zuen. Eraketu berri denaren ondorioz, oraindik ez dago datu demografiko ofizialik auzorako.
La Pampa, Triunvirato hiribidea, Combatientes de Malvinas, Chorroarín hiribidea eta Constituyentes hiribidea kaleek mugatzen dute. Villa Urquiza auzoak mugatzen du iparraldetik, Villa Ortúzar-ek ekialdetik, La Paternal-ek hegoaldetik eta Agronomia-k mendebaldetik.
Combatientes de Malvinas kaleko Villa Ortuzar auzoarekiko mugan, B lineak bere geltokia du De Los Incas - Parque Chas geltokian.
Auzoaren ezaugarri eta identitatearen ezaugarri nagusia, bere hirigune historikoan, egiazko labirintoa izatearen ospea eman zioten Europako hirien izenak dituzten kale zirkularren existentzia da. Kale hauetako batzuk mozten dituen diagonal bat dago: garai batean Vicente Chas doktorea deitzen zitzaion , gero La Internacional-era aldatu zen eta 1942az geroztik General Benjamin Victorica deitzen zaio.

## Kirola

Auzoaren mugen barruan, Victorica hiribidean eta Gándara, Ginebra eta Londres kaleetan, Club Almagro-ren zelaia (garai hartan "Sportivo Almagro") kokatu zen, 1927 eta 1938 zenbakien artean, garaiko kirol eta gizarte areto garrantzitsuetako bat.

## Kanpo estekak

* Datuak: Q2053967
* Multimedia: Parque Chas, Buenos Aires / Q2053967
# Parque Patricios (Buenos Aires)

Parque Patricios Argentinako hiriburua den Buenos Aires hirian dagoen auzoa da.

## Geografia

Hiriaren hegoaldean dago eta San Cristóbal auzoak mugatzen du iparraldetik, Constitución-ek ekialdetik, Barracas-ek hego-ekialdetik, Nueva Pompeya-k hego-mendebaldetik eta Boedo-k mendebaldetik. Auzoa Juan de Garay, Entre Ríos, Vélez Sársfield, Amancio Alcorta, Lafayette, Miravé, Lavardén, General Belgrano trenbidearen, Cachi, Almafuerte eta Sánchez de Loria kaleen artean dago.

## Historia

XIX. mendearen bigarren erdialdean, eremuak aire zabaleko zabortegiak hartzen zituen, hirian sortutako zaborrak erre zirenean. 1871n, Buenos Airesek suntsitu zuen sukarra horia izandako epidemiaren ondorioz, gaur egun Florentino Ameghino parkea dagoen hegoaldeko hilerria itxi egin behar izan zen gaixotasunaren biktimak lurperatzeko toki gehiagorik ez zegoelako. Hiria hedatzearekin batera, gaur egungo auzoak okupatutako eremua industria eta hiltegi ugariren egoitza bihurtu zen. 1896an Buenos Aires hiriko gobernuak Carlos Thays arkitekto frantsesari enkargatu zion Los Corrales hiltegian Patricio erregimentuaren izenean kokatutako parke berria diseinatzea, Río de la Plata britainiarren inbasioetan nabarmendu zena. Parke berria 1902an inauguratu zen. 2011az geroztik auzoa Subte H lineak zerbitzatzen du. Hegoaldeko auzoei bultzada berria ematearen asmoz, hiriburuko gobernuak bere bulego administratiboak Parque Patriciosera eraman zituen Norman Foster arkitektoak diseinatutako eraikin batean eta 2015ean inauguratu zuen.

## Kultura
#### Museoak

* Umore Grafikoaren Museoa Diógenes Taborda
* Fernando Paillet Argazkigintza Museoa
* Muñiz Ospitalea Museoa
* Tomas Espora Untzi Museoa
* Naum Knop Fundazioaren Museoa
* Félix Bernasconi Institutuko Museoen Multzoa (Juan Teherán Museo Geografikoa eta Ángel Gallardo Natur Zientzien Museoa)
* Antzinako Koralak Museoa
* Giacobino Doktorea Museoa.

## Azpiegiturak eta garraioak

Parque Patriciosek Buenos Airesko metroaren H linean lau geltoki ditu.

## Kirola

Parque Patriciosko kirol klub nagusia Atlético Huracán Kluba da. 1908an sortu zen Nueva Pompeya auzoan. Futbol taldeak, Argentinako garrantzitsuenetako bat, etxeko partidak jokatzen ditu Tomás Adolfo Ducó estadioan, auzoaren mugetan kokatuta. Parque Patriciosen presente dagoen beste kirol klub bat Atlético Piraña Kluba da, 1942an sortua.

## Irudi galeria

* Tomás Adolfo Ducó estadioa
* Caseros kartzelako antzinako eraikina
* 1871ko Sukar Horiaren Biktimen Monumentua.
* Etxea

## Kanpo estekak

* Datuak: Q2054024
* Multimedia: Parque Patricios, Buenos Aires / Q2054024
# Parque de los Príncipes (Sevillako metroa)

Parque de los Príncipes (Printzearen parkea, euskaraz) Sevillako metroaren geltokia da, Sevilla udalerrian dagoena, Argentinako Errepublika hiribidea eta Dominikar Errepublika biribilgunea aurrean dago.
Geltokia 2009ko apirilaren 2an ireki zen.

## Sarbideak

* República Argentina 37
* República Argentina 39

## Erreferentziak

* ↑ «1. linea | Sevillako metroa» www.metro-sevilla.es (Noiz kontsultatua: 2020-07-27).

## Ikus, gainera

* Sevillako metroa
* 1. linea (Sevillako metroa)
* Sevillako Renfe Aldiriak
* Sevillako tranbia

## Kanpo estekak

* Sevillako Metroaren web gunea
* Consorcio de Transportes de Sevillako web gunea
* Datuak: Q4352657
* Multimedia: Parque de los Príncipes (Metro Sevilla) / Q4352657
# Parque del Plata udalerria

Parque del Plata Uruguaiko Canelones departamenduko udalerrietako bat da. Udalerriaren hiriburua izen bereko herria da.

## Historia

Parque del Plata udalerria 2010eko martxoaren 15eko 18.653 Zenbakidun Legearen ondorioz sortu zen, 2.000 biztanletik gorako herriek udalerriak eratzea agintzen zuen 18.567 Zenbakidun Legea betearaziz.

## Politika eta administrazioa

Alkateak eta lau zinegotzik osatzen dute udalbatza.
Alkateak:
| Zkia. | Alkatea | Alderdi politikoa | Agintaldiaren hasiera | Agintaldiaren amaiera |
| 1. | Julio López | | 2010 | 2015 |
| 2. | Pedro Irigoin | Fronte Zabala | 2015 | 2020 |

## Herriak

Udalerria ondorengo herriek osatzen dute:
* Parque del Plata
* Las Toscas

## Erreferentziak

* ↑ (Gaztelaniaz) Poder Legislativo. (2009-09-13). Ley Nº 18567: Descentralización política y participación ciudadana.. (Noiz kontsultatua: 2019-05-19).
* ↑ (Gaztelaniaz) Ley Nº 18653: Municipios y distritos electorales.. 2010-08-19 (Noiz kontsultatua: 2019-05-19).
* ↑ (Gaztelaniaz) Portal 180. (2015-05-11). Quiénes son los 112 alcaldes del país. (Noiz kontsultatua: 2019-05-19).

## Kanpo estekak

* Datuak: Q6030846
* Multimedia: Municipio de Parque del Plata / Q6030846
# Parque Warner Madrid

Parque Warner Madrid ("Madrilgo Warner parkea"), lehen Warner Bros. Movie World Madrid deitua, San Martín de la Vegan, Madrilgo Erkidegoan, dagoen jolas-parke abangoardista da.
1999an hasi zen eraikitzen, eta 2 urteren ondoren, 2002an zabaldu zen publikoarentzat. 33 atrakzio ditu, horien artean, munduko bosgarren erorketa-dorre altuena dago. Warner Bros-en eta DC Comics-en filmetan eta marrazki bizidunetan girotutako 5 eremu tematikotan banatzen da. Eremu hauetan Estatu Batuetako hainbat leku ere agertzen dira, hala nola, Hollywoodeko estudioak edo Beverly Hills auzoa.
Parque Warner barnean hanbat filma, telesai eta iragarki grabatu dira, bertako dekorazioa dela eta.

## Gune tematikoak

Esan bezala, bost eremutan edo gune tematikotan banatzen da atrakzio parke hau. Gune bakoitzak gauza ezberdinetan temazitatuta dago.
* Hollywood Boulevard
Parke tematikoaren sarreran dago, bertan daude denda gehienak.
* Movie World Studios
Eremu hau tematizatuta dago film distinaten agertokietan, bereziki Kalifornian.
* DC Super Heroes World
Gunea DC komikietan oinarrituta dago, bertan daude parke honen atrakzio handienak.
* Old West Territory
Mendebaldean Urrunan tematizatuta dago.
* Cartoon Village
Guen familiarra eta da, Looney Toones eta Warner Bros-en marrazki bizidunetan oinarrituta.

## Atrakzio nagusiak

Atrakzioak lau gune tematikotan banatzen dira; izan ere, Hollywood Boulevarden, sarrera-eremuan, ez dago atrakziorik.
| Argazia | Izena | Atrakzio mota | Kategoria | Fabrika- tzailea | Inaugu- razioa |
| | Superman: La Atracción de Acero | Errusiar mendia lurrik gabe | Gogorra | Bolliger & Mabillard | 2002 |
| Fitxategi:Shadows of arkham.webp | Shadows of Arkham | Errusiar mendi alderantzikatua | Gogorra | Bolliger & Mabillard | 2002 |
| | Stunt Fall | Boomerang alderantzikatua | Gogorra | Vekoma | 2002 |
| | Coaster-Express | Egurrezko errusiar mendia | Gogorra | Roller Coaster Corporation of America | 2002 |
| | Expedientes Warren | Beldur pasartea | Gogorra | | 2018 |
| | La Venganza del Enigma | Errorketa dorrea | Gogorra | S&S Sansei | 2002 |
| | BATMAN: Gotham City Escape | Bide askoko errusiar mendia | Gogorra | Intamin AG | 2023 |
| | Rápidos ACME | Ur-lasterrak | Moderatua | Intamin AG | 2004 |
| | Río Bravo | Kanal artifiziala | Moderatua | Intamin AG | 2002 |
| | La Aventura de Scooby-Doo | Ibilbide interaktiboa | Leuna | ETF Ride Systems, Global TLA y Sally Corporation | 2005 |
| | Hotel Embrujado | Sorgindutako etxea | Moderatua | Vekoma | 2002 |

## Kanpo estekak

* Webgune ofiziala
* Datuak: Q781609
* Multimedia: Parque Warner Madrid / Q781609
# Parque Chacabuco (Buenos Aires)

Parque Chacabuco Buenos Aires Hiri Autonomoko auzoa da eta bere izena erdigunean dagoen parkeari zor dio. Bere izenak gogoan du 1817an José de San Martin askatzaileak agindutako Chacabucoko gudua.

## Kokapen geografikoa

Parque Chacabuco auzoa hiriaren erdialdean-hegoaldean dago. Kale hauek mugatuta dago: La Plata etorbidea (1001etik 2199ra, La Plata hiribidetik eta Directorio bidetik La Plata hiribidera eta Cobo hiribidera), Cobo hiribidea (501-1199), Del Barco Centenera (2001-2299), Riestra hiribidea (1601-1999), Camilo Torres y Tenorio zubia (2002-2300), Curapaligüe (1802-2000), Castañares etorbidea (1901-2099), Carabobo etorbidea (1700-402), Carabobo etorbideko ipar-ekialdeko erreia (Castañares etorbidea eta Eva Perón etorbideen artean), Directorio hiribidea (1900-2).
Flores auzoak mendebaldetik mugatzen du, Caballito-k iparraldetik, Boedo-k ekialdetik eta Nueva Pompeya-k hegoaldetik. Flores auzoarekin partekatzen duen 7. komuna unitate administratiboaren barruan dago.

## Kanpo estekak

* Datuak: Q1118308
* Multimedia: Parque Chacabuco, Buenos Aires / Q1118308
# Parque das Nações

Parque das Nações (Nazioen parkea), Lisboako barruti edo freguesia bat da. Portugalgo 1998ko Erakusketa Unibertsala egiteko eraldatutako tokia da, bertan aktibitate kulturalen gune bat eraiki zelarik. Gaur egun arkitektura eta elkarbizitza gunea da, dinamika berri bat ekarri zuena Lisboako ekialdeko zatira eta Loures herrira. 1990ean oraindik gune industrial bat zen toki hau.
Urrutian Orienteko tren geltokiaren kupulak nabarmentzen dira, Santiago Calatravarena, bere arkitektura estiloa ezarriz. Portugalgo Pabiloiak, Alvaro Siza Vieirarena, sarreran, hormigoi armatuzko pala erraldoi bat du, itsasontzi baten oihala imitatzen duena.
Parkeak, Pavilhão do Conhecimento edo Ezagutzaren Pabiloi bat du, zenbait erakusketa interaktibo dituen zientzia eta teknologiari buruzko museo moderno bat; Lisboako Ozeanarioa, munduko akuario handienetako bat; bisitariak parkearen alde batetik bestera edo Lisboako eraikinik altuena den Vasco da Gama dorrera eramaten dituen teleferiko bat; eta Altice Arena, Portugalgo estalitako estadio handiena ere bertan da.
Parque das Nações freguesia bezala 2012an sortu zen. Ordura arte, administratiboki, Lisboako concelhoko Santa Maria dos Olivais fregesia eta Louresko concelhoko Moscavide eta Sacavémen artean banatua zegoen.

## Kanpo estekak

* (Portugesez) Webgune ofiziala
* Datuak: Q1428475
* Multimedia: Parque das Nações / Q1428475
# Parques Reunidos

Parque Reunidos espainiar enpresa-talde bat da, aisialdiaren sektorean Europako, Ipar Amerikako eta Ozeaniako hainbat herrialdetan banatutako 60 parke baino gehiago kudeatzen dituena. Taldea 1967an sortu zuten, eta jolas-parke eta parke tematiko, ur parke eta parke zoologikoetarantz dibertsifikatu du bere jarduera.

## Parke nagusiak

| Parkea | Lekua |
| Parque Warner Madrid | San Martín de la Vega |
| Mirabilandia | Ravenna |
| Madrilgo Jolas-Parkea | Casa de Campo, Madril |
| Movie Park Germany | Bottrop |
| Belantis | Leipzig |
| Slagharen | Slagharen |
| Kennywood | Pittsburgh (Pennsylvania) |
| Bobbejaanland | Lichtaart |
| Lake Compounce | Bristol (Connecticut) |
| TusenFryd | Oslo |
| Idlewild & SoakZone | Ligonier (Pennsylvania) |
| Dutch Wonderland | Lancaster (Pennsylvania) |
| BonBon-Land | Holme-Olstrup |
| Story Land | Glen (New Hampshire) |
| Castle Park | Riverside (Kalifornia) |
| Adventure Land Resort | Altoona (Iowa) |

## Erreferentziak

* ↑ Anton Clavé, Salvador. (2007). The Global Theme Park Industry. Oxfordshire: CAB International, 135 or. ISBN 9781845932084..

## Kanpo estekak

* Datuak: Q1806995
* Multimedia: Parques Reunidos amusement parks / Q1806995
# Paradise Valley (Arizona)

Paradise Valley Arizonako herri bat da. Maricopa konderrian kokatua dago. 2010ean 12.820 biztanle zituen, 40,0 kilometro koadrotan banatuta.

## Ikus, gainera

* Maricopa konderria

## Kanpo estekak

* Datuak: Q983750
* Multimedia: Paradise Valley, Arizona / Q983750
# Paradise uhartea

Paradise uhartea edo Hog uhartea, Bahametako uharte bat da.
* Datuak: Q3181503
* Multimedia: Paradise Island / Q3181503
# Paradiso

Paradiso Suitzako udalerria da. Ticino kantonamenduan dago, Paradiso Subdistrict $^{(en)}$ barrutian. 2014an 4,144 biztanle zituen 0,88 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q68205
* Multimedia: Paradiso, Switzerland / Q68205
Lugano Campione d'Italia
# Paradise udalerria, Coles konderria (Illinois)

Paradise udalerria Ameriketako Estatu Batuetako Illinois estatuko udalerri bat da, Coles konderrian. Azken zentsuaren arabera 959 biztanle zituen, 23.87 milia karratu (61.8 km$^2$) eremuan.

## Ekonomia

2020ko zentsuaren arabera, Paradise udalerrian 439 etxebizitza zeuden. Per capita diru-sarrerak 22.993 estatubatuar dolar ziren.

## Kanpo estekak

* Datuak: Q7134369
# Paradise udalerria, Crawford konderria (Iowa)

Paradise udalerria Ameriketako Estatu Batuetako Iowa estatuko udalerri bat da, Crawford konderrian. Azken zentsuaren arabera 222 biztanle zituen, 35.97 milia karratu (93.2 km$^2$) eremuan.

## Ekonomia

2020ko zentsuaren arabera, Paradise udalerriak 63 etxebizitza zeuden. Per capita diru-sarrerak 37.138 estatubatuar dolar ziren.

## Kanpo estekak

* Datuak: Q1892579